Laluan Biru (Metro Montreal)

Laluan Biru (Perancis: Ligne bleue) atau juga dikenali sebagai Laluan 5 merupakan salah satu daripada empat laluan kereta api bagi Metro Montreal di Montreal, Quebec, Kanada. Tidak seperti tiga laluan yang lain, Laluan Biru tidak memberi khidmat di stesen kereta api utama bandar, Berri-UQAM.

Laluan ini memberi perkhidmatan di antara Parc dan De Castelnau yang sepenuhnya berada di bawah tanah dan memenuhi kawasan kecil di bawah Taman Jarry. Kemudahan perkhidmatan lain terletak 500 meter penghujung landasan mengikuti stesen Snowdon, tetapi ia jarang digunakan oleh Perbadanan Pengangkutan Montreal (STM).

Pada 20 September 2013, satu sambungan timur laut ke St. Leonard dan Anjou telah diumumkan oleh STM dan pemerintah Quebec. Sambungan itu termasuklah lima stesen baru dan ia dirancang untuk beroperasi pada 2020. Pada 28 Mei 2014, ia telah diumumkan bahawa projek itu akan dikaji semula mengikut keutamaannya selepas pemerintah baru mengambil alih dan jika projek tersebut diterima lagi, proses pembinaan akan bermula pada 2017.

Sejarah 
Pembinaan stesen Snowdon bermula pada 1975 dengan dua tingkat platform. Pada 1979, pemerintah negeri memutuskan untuk membina laluan 5. Pada 16 Jun 1986, bahagian pertama, di antara stesen Saint-Michel hingga De Castelnau dibuka. Ini diikuti dengan bahagian dari De Castelnau hingga Parc pada 15 Jun 1987 dan dari Parc ke Snowdon pada 4 Januari 1988. Pembukaan stesen perantara Acadie telah ditangguhkan untuk hampir tiga bulan. Ia akhirnya dibuka pada 28 Mac 1988. Sambungan lain yang dirancang pada kedua-dua penghujung laluan telah diabaikan atas sebab-sebab kewangan.

Stesen

Rujukan

Pautan luar 
 Peta sistem STM 2008

Biru